Aalborg Kommunehar politianmeldt landbrug, hvor rådmand Tina French Nielsen er medejer.

30 november sidste år blev der indgivet politianmeldelse mod Landbrugsvirksomheden Viderupgård A/S ved Nibe. Anmeldelsen kom fra Aalborg Kommune, og medejer og bestyrelsesmedlem af virksomheden er en af kommunens egne, ældre- og handicapformand, Tina French Nielsen (V). Det skriver nordjyske.dk. Politifuldmægtig Birthe Fogh Nissen fra Nordjyllands Politi oplyser til Nordjyske, at sagen handler om overproduktion, men sagen efterforskes stadig, og hun kan ikke sige, om der vil blive rejst tiltale. Sagen er meldt til politiet af teknik- og miljøforvaltningen, hvor Venstres Mariann Nørgaard er rådmand. Netop Mariann Nørgaard og Tina French Nielsen kæmper om at blive Venstres borgmesterkandidat ved næste kommunalvalg.